బాబే బీమా
చెప్పకూడని చోట పుండు; అల్లుడి వైద్యం! చెబితే మానం పోతుంది. చెప్పకుంటే ప్రాణం పోతుంది! ఈ మోటు సామెతలాగే ఉంది జగమెరిగిన (లేక జగమేలిన) చంద్రబాబు పరిస్థితి. అసెంబ్లీలో అవిశ్వాస తీర్మానానికి ఆయన సై అంటే పార్టీ పోతుంది. అనకుంటే పరువు పోతుంది.
ప్రభుత్వాన్ని పడగొట్టే అవకాశమే కనక వస్తే సాధారణంగా ఏ అపోజిషను లీడరైనా ఎగిరి గంతేస్తాడు. అందునా రాష్ట్రానే్నలేది బాబూజీ మహా ద్వేషించే కాంగ్రెసు. పైగా గద్దెమీద ఉన్నది ఆగర్భ శత్రువు కిరణ్కుమార్ రెడ్డి. గవర్నమెంటును కూల్చటానికి పనిగట్టుకుని అవిశ్వాసతీర్మానం కూడా తేనక్కరలేదు. ఆ పనేదో తెరాసే చేస్తానంటోంది మరికొద్దిరోజుల్లో అది లెక్కకొచ్చినప్పుడు బాబు ఉఫ్ అంటే చాలు. ఆయన బద్ధవిరోధి పవరు దూది పింజలా ఎగిరిపోవచ్చు. పోవటం బాబుకు ఇష్టమే. అయినా ఉఫ్ అనలేడు.
ఎందుకంటే ప్రభుత్వం కూలితే కొత్తది వచ్చే ఆస్కారం లేదు. లేనప్పుడు ఎన్నికలు తప్పవు. అవంటే 'దేశా'నికి గుండె దడ. తెరాస పొత్తుతో, చిరంజీవి సైంధవ పాత్రతో 2009లో నొల్లుకోగలిగిన సీట్లయినా తెరాసతో తెగతెంపులయ్యాక... రెండుకళ్ల సిద్ధాంతంతో రెంటాచెడి, పులిమీద పుట్రలా జగనొకడు దిగబడ్డాక తెలుగుదేశానికి మళ్లీ దక్కుతాయన్న నమ్మకం ఎంతటి ఆశావాదికీ లేదు. ఎక్కడపడితే అక్కడ తిరుగుబాట్లు ఇప్పుడే లేస్తున్నప్పుడు, కర్మంచాలక ఎన్నికల్లో బోల్తాకొడితే పార్టీ మిగులుతుందా, మిగిలినా బాబు చేతుల్లో ఉంటుందా అన్నది డౌటే. అలాగని - తెరాస తీరికూర్చుని అవిశ్వాస తీర్మానం పెట్టినప్పుడు దాన్ని బలపరచను పొమ్మంటే పోయిపోయి కాంగ్రెసుతో కుమ్మక్కయ్యారన్న నింద రావటమూ ఖాయమే. ముందు నుయ్యి... వెనక గొయ్యి!
సాధారణంగా పవర్లో ఉన్నవాడు సమస్యలతో సతమతమవుతుంటాడు.అపోజిషన్లో ఉన్నవాడు చిదానందంగా తమాషా చూస్తుంటాడు. అందునా మెజారిటీ బొటాబొటి అయితే ఎప్పుడు కొంపమునుగుతుందోనని ముఖ్యమంత్రి హడలిపోతూ తెగ టెన్షను పడుతుంటాడు. కాలం కలిసొస్తే సర్కారును కూల్చగలిగిన సంఖ్యాబలం చేతిలో ఉన్న ప్రతిపక్ష నాయకుడు మహోత్సాహంతో ఉరకలు వేస్తుంటాడు.
మన దగ్గర పరిస్థితి దీనికి సరిగ్గా రివర్సు. ఓటి గవర్నమెంటును నడిపే ముఖ్యమంత్రి హాయిగా ఉన్నాడు. తలచుకుంటే ప్రభుత్వాన్ని బహుశా పడగొట్టగల ప్రతిపక్ష నాయకుడు తలచుకోకుండా తెగ టెన్షను పడుతున్నాడు. మెజారిటీ అసలే సందిగ్ధమైన పరిస్థితిలో అవిశ్వాస తీర్మానమంటే ప్రభుత్వం ఇరుకునపడాలి. ప్రతిపక్షం ఆనందించాలి. కాని - తెరాస తెచ్చిన తంటాకు ఇప్పుడు ముఖ్యమంత్రి ఆనందిస్తున్నాడు. ప్రతిపక్ష నాయకుడు చెడ్డ ఇరకాటంలో పడ్డాడు.
అవిశ్వాసం పెడతామంటున్న తెరాసకు కనీసం తీర్మానం చర్చకు తెచ్చేందుకు కావలసిన బలం కూడా లేదు. చిరంజీవి కాంగ్రెసు మందలో కలిశాడు కాబట్టి ఇప్పటి లెక్కలను బట్టి అయితే సర్కారుకు ఢోకా లేదు. కాంగ్రెసులో ముసలం పుట్టి జగన్ మనుషులు అనుకుంటున్నవారు పెద్ద సంఖ్యలో తిరగబడితే... బాబు దేశమూ కత్తి ఎత్తితే తప్ప ప్రభుత్వానికి ముప్పులేదు. కర్ణాటక కేసులో సుప్రీంకోర్టు తీర్పు పుణ్యమా అని తిరుగుబాట్ల బెడద తగ్గింది. తోక జాడిస్తే ఎమ్మెల్యేగిరీ ఎగిరిపోవచ్చునన్న భయం ఉన్నప్పుడు జగనబ్బాయిలు మునుపటిలాగా ప్రతాపం చూపించలేరు. తెగించి ఎవరైనా అవిశ్వాసానికి అనుకూలంగా ఓటు వేస్తే వాళ్లను వేటు వేయటం తేలిక. ఇప్పటికే దీక్ష దీక్షకూ 'యువనేత' సరసన ఎమ్మెల్యేల సంఖ్య తగ్గిపోతున్నది. కాంగ్రెసు బలం పదిలంగా ఉన్నప్పుడు బాబు కోరుకున్నా ప్రభుత్వాన్ని పడగొట్టలేడు. తనకే నష్టమని తెలిసినప్పుడు అవకాశం వచ్చినా పడగొట్టేందుకు సాహసించలేడు. అందుకే ముఖ్యమంత్రికి అంతధీమా. చంద్రబాబే కిరణ్ సర్కారుకు పెద్ద బీమా.
చక్రం తిప్పటంలో చంద్రబాబు స్పెషలిస్టు. కేంద్రంలో ఎన్నో ప్రభుత్వాలను ఆయనే ఆదుకున్నాడు; ఎందరినో ప్రధానమంత్రుల్ని చేశాడు; అబ్దుల్కలాంను రాష్టప్రతిని చేశాడు; తెరవెనకనుంచి ప్రభుత్వాల్ని ఆయనే నడిపించాడు- అని బాబు అభిమానులు గొప్పగా చెప్పుకుంటారు. వాటి సంగతేమోగాని ఇప్పుడు రాష్ట్రంలో ఆయన ద్వేషించే ప్రభుత్వం మాత్రం ఆయన చలవవల్లే నిలబడ్డది. కాని ఆ సంగతి ఆయన పబ్లిగ్గా చెప్పుకోలేడు. ఒక చెంప కాంగ్రెసును, ప్రభుత్వాన్ని, ముఖ్యమంత్రిని బండబూతులు తిడుతూనే అంతటి నీచ, నికృష్ట, భ్రష్ట కాంగ్రెసు ప్రభుత్వాన్ని మేము మాత్రం పడగొట్టం; మాకై మేము అవిశ్వాసం పెట్టం, వేరేవాళ్లు పెట్టినా బలపరచం అంటూ బాబు చేసే గంభీర ప్రకటనలు వినేవారిని కడుపుబ్బ నవ్వించే జోకులు.
వసుదేవుడంతటివాడు గాడిద కాళ్లు పట్టుకున్నాడు. చంద్రబాబంతంటివాడు తిట్టిపోస్తూ, చీదరిస్తూ కాంగ్రెసు అధికార పల్లకిని లేదులేదంటూనే మోస్తున్నాడు.
సహాయ నిరాకరణమంటే పన్నులు కట్టకపోవటం, ప్రభుత్వంతో సంబంధాలు పెట్టుకోకపోవటం, అహింసాయుతంగా శాసనాలను ధిక్కరించటం అని గాంధీ బళ్లో చదువుకున్నాం. కాదు; సహాయ నిరాకరణమంటే - తన్నటం, గుద్దటం, రక్తం కళ్ల చూడటం, అసెంబ్లీలో మైకులు విరగ్గొట్టటం, సభాపతుల కుర్చీలు లాగి పడెయ్యటం, గవర్నరునే అల్లరి పెట్టి హడలగొట్టటం కూడా అని ఇప్పుడు తెలుసుకున్నాం.
babe beema
cheppakudani chota pundu; alludi vaidyam! chebithe maanam potundi. cheppakunte praanam potundi! ee motu saametalaage undi jagamerigina (leka jagamelina) chandrababu paristhiti. assembleelo avishwasa teermaanaaniki aayana sai ante party potundi. anakunte paruvu potundi.
prabhutvaanni padagotte avakasame kanaka vaste saadhaaranamgaa e apojishanu leedaraina egiri gantestadu. anduna rashtranenledi babuji mahaa dweshinche congressu. paiga gaddemeeda unnadi aagarbha satruvu kirankumar reddi. gavarnamentunu koolchataaniki panigattukuni aviswaasatiirmaanam kuudaa tenakkaraledu. aa panedo terase chestanantondi marikoddirojullo adhi lekkakochinappudu baabu ufh ante chaalu. aayana baddhavirodhi pavaru dhoodhi pinjala egiripovachhu. povatam baabuku ishtame. aina ufh analedu.
endukante prabhutvam koolithe kottadi vache askaram ledu. lenappudu ennikalu tappavu. avante 'desha'niki gunde dada. terasa pottuto, chiranjeevi saindhava paatratho 2009loo nollukogaligina seetlayina teraasato tegatempulayyaaka... rendukalla siddhaantamto rentachedi, pulimeeda putrala jaganokadu digabaddaka telugudesaaniki malli dakkutaayanna nammakam enthati aasaavaadikii ledu. ekkadapadithe akkada tirugubaatlu ippude lestunnappudu, karmanchaalaka ennikallo boltakodithe party migulutundaa, migilina baabu chetullo untundaa annadi doutay. alaagani - terasa teerikuurchuni avishwasa teermaanam pettinappudu daanni balaparachanu pommante poipoi kaangresutho kummakkayyaranna ninda raavatamuu khayame. mundu nuyyi... venaka goyyi!
saadhaaranamgaa pavarlo unnavaadu samasyalatho satamatamavutuntaadu.apojishanlo unnavaadu chidaanandamgaa tamasha chustuntaadu. anduna magerity botaboti ayithe eppudu kompamunugutundonani mukhyamantri hadalipotu tega tensionu padutuntaadu. kaalam kalisoste sarkaarunu koolchagaligina sankhyaabalam chetilo unna pratipaksha nayakudu mahotsaahamto urakalu vestuntaadu.
mana daggara paristhiti deeniki sarigga rivarsu. ooti gavarnamentunu nadipe mukhyamantri haayigaa unnaadu. talachukunte prabhutvaanni bahusa padagottagala pratipaksha nayakudu talachukokunda tega tensionu padutunnadu. magerity asale sandigdhamaina paristhitilo avishwasa teermaanamante prabhutvam irukunapadaali. pratipaksham aanandinchaali. kaani - terasa tecchina tantaaku ippudu mukhyamantri aanandistunnadu. pratipaksha nayakudu chedda irakaatamlo paddaadu.
avishwaasam pedatamantunna teraasaku kaneesam teermaanam charchaku tecchenduku kaavalasina balam kuudaa ledu. chiranjeevi congressu mandalo kalisaadu kabatti ippati lekkalanu batti ayithe sarkaaruku dhoka ledu. congressulo musalam putti jagan manushulu anukuntunnavaaru pedda sankhyalo tiragabadite... baabu deshamuu katti ettite tappa prabhutvaaniki muppuledu. karnaataka kesulo supreenkortu teerpu punyama ani tirugubatla bedada taggindi. thoka jaadiste emmelyegiry egiripovachhunanna bhayam unnappudu jaganabbailu munupatilaagaa prataapam chupinchaleru. teginchi evaraina avishwaasaaniki anukuulamgaa otu veste vaallanu vetu veyatam telika. ippatike deeksha deekshakuu 'yuvaneta' sarasana emmelyela sankhya taggipotunnadi. congressu balam padilamgaa unnappudu baabu korukunna prabhutvaanni padagottaledu. tanake nashtamani telisinappudu avakaasam vachina padagottenduku saahasinchaledu. anduke mukhyamantriki antadhima. chandrababe kiran sarkaaruku pedda beema.
chakram tippatamlo chandrababu specialistu. kendramlo enno prabhutvaalanu aayane aadukunnadu; endarino pradhaanamantrulni cheshaadu; abdulkalaamnu raashtapratini cheshaadu; teravenakanunchi prabhutvaalni aayane nadipinchaadu- ani baabu abhimaanulu goppagaa cheppukuntaaru. vaati sangatemogani ippudu rashtramlo aayana dweshinche prabhutvam maatram aayana chalavavalle nilabaddadi. kaani aa sangati aayana pabligga cheppukoledu. oka chempa kaangresunu, prabhutvaanni, mukhyamantrini bandaboothulu tidutune antati neecha, nikrushta, bhrashta congressu prabhutvaanni memu maatram padagottam; maakai memu avishwaasam pettam, verevallu pettina balaparacham antuu baabu chese gambheera prakatanalu vinevaarini kadupubba navvinche jokulu.
vasudevudantativaadu gaadida kaallu pattukunnadu. chandrababantantivadu tittipostu, cheedaristuu congressu adhikara pallakini leduledantune mostunnadu.
sahaya nirakaranamante pannulu kattakapovatam, prabhutvamto sambandhaalu pettukokapovatam, ahimsaayutamgaa saasanaalanu dhikkarinchatam ani gaandhi ballo chaduvukunnam. kaadu; sahaya nirakaranamante - tannatam, guddatam, raktam kalla chudatam, assembleelo maikulu viraggottatam, sabhaapatula kurcheelu laagi padeyyatam, gavarnarune allari petti hadalagottatam kuudaa ani ippudu telusukunnam.